Diari Oficial de la Generalitat Valenciana


Sumari del DOGV 4168, del 15-01-2002 (2002/27)

Informació pública de la proposta de programa d'actuació integrada del sector R-14 del Pla General de Bétera.
-------------------------------------------------------------------------------------------------------------

### Dades del document

Número de DOGV
:   4168

Data del DOGV
:   15-01-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/27


Organisme emissor
:   Urbacon Levante, SL

Tipus de document
:   Anunci

Informació pública de la proposta de programa d'actuació integrada del sector R-14 del Pla General de Bétera. [2002/F27]
  
La mercantil Urbacon Levante, SL, ha formulat una proposta de programa d'actuació integrada del sector R-14, que inclou una única unitat d'execució del sòl urbanitzable no programat, qualificat com a industrial en el Pla General de Bétera, que conté memòria del programa, avantprojecte d'urbanització i pla parcial, a l'empara del que s'estableix en l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (Diari Oficial de la Generalitat Valenciana número 2.394, de 24 de novembre de 1994).
  
En l'aplicació del que s'estableix en l'article 48.1.C) en relació amb l'article 46.3, ambdós de la referida llei, és procedent sotmetre el programa esmentat amb tota la documentació annexa a informació pública pel termini de 20 dies hàbils, a partir de l'endemà de la publicació d'aquest anunci en el Diari Oficial de la Generalitat Valenciana.
  
Es fa constar que durant aquest termini les persones interessades en el procediment podran formular qualssevol al·legacions que els convinguen segons dret, com també altres alternatives tècniques de programa i, si fa al cas, proposicions juridicoeconòmiques; tot això en els termes i les condicions de l'esmentada Llei 6/1994. A aquest efecte qualsevol interessat podrà consultar l'expedient depositat a la notaria de la senyora Eva Giménez Moreno, situada a la plaça del Sol, 4, de Bétera (València).
  
Igualment es fa constar que qualsevol persona podrà comparéixer a la dita notaria per a obtenir còpia de l'acta de protocol·lització del projecte i dels documents que l'acompanyen, o sol·licitar que se li exhibisca aquesta.
  
La referida documentació, com també l'expedient administratiu, podrà ser consultada a l'Ajuntament de Bétera, els dies hàbils en horari d'atenció al públic.
  
Les al·legacions respecte del programa que, si és el cas, es formulen, seran presentades al Registre General de l'Ajuntament de Bétera.
  
Així mateix, mitjançant aquest anunci, segons el que es preceptua en el paràgraf segon de l'article 48, en relació amb l'article 46, paràgrafs quart i cinqué, de la Llei 6/1994, es posa en coneixement dels interessats que el termini de cinc dies hàbils per a presentar les proposicions juridicoeconòmiques comença el següent hàbil a l'acabament del termini de 20 dies anteriorment indicat. Durant aquest termini es podran formular les referides proposicions al Registre General de l'Ajuntament de Bétera.
  
Finalitzat aquest segon termini, el següent dia hàbil, excepte si és dissabte, cas en què s'haurà d'entendre el dia hàbil immediat posterior, tindrà lloc l'acte d'obertura de pliques, a l'Ajuntament de Bétera. Durant els 10 dies següents al d'obertura de pliques, totes les actuacions de l'expedient podran ser objecte de consulta i al·legacions.